JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Jõulised kõned ÜRO Peaassambleel
USA toetab Iisraeli õhukaitset
Iraagis nõutakse Iisraeli tunnustamist
Palestiina omavalitsuse esimees Mahmoud Abbas
ähvardas Iisraeli karmide vastumeetmetega,
kui see aastaga kõiki oma vägesid Juudast ja Samaariast välja ei vii.
Abbas kõneles nädala eest ÜRO Peaassambleel,
kus ta tõdes lisaks,
et sama nõudmine puudutab ka Ida-Jeruusalemma,
eriti vanalinna ja Templimäge.
Iisrael peab naasma 1949. a sõja järgsetele relvarahu piiridele,
või vastutab ise tagajärgede eest.
Abbasi väitel võtab PO vastasel juhul tagasi Iisraeli tunnustamise
ja kiirendab asjade käsitlemist Rahvusvahelises Kriminaalkohtus.
"See on meie maa, meie Jeruusalemm,
need moodustavad Palestiina rahva identiteedi,
mida kaitseme seni, kuni okupant lahkub,"
rääkis Abbas ÜRO Peaassamblee kõnes.
Ka Jordaania kuningas Abdullah II
nõudis oma kõnes ÜRO Peaassambleel
kahe riigi lahenduse teostamist
ja eelkõige Jeruusalemma jagamist mõlema riigi pealinnaks nii,
et vanalinn ja selle idaosa jääksid Palestiina valdusesse.
Kuninga sõnul on see ainus õige lahendus rahu jaoks,
mis tähendab, et Iisrael peab tema sõnul taanduma
1967. a eelsete piiride taha.
Ei kuningas Abdullah ega ka PO juht Abbas
puudutanud oma kõnedes fakti,
et Jordaania okupeeris peaaegu täiesti illegaalselt Läänekallast
ja Ida-Jeruusalemma 9 aastat
ega soovinud tollal mainitud aladele Palestiina nimelist riiki luua.
Selle asemel toetas Jordaania toona avalikult PLO
ehk Palestiina Vabastusorganisatsiooni loomist,
mille sihiks oli iisraellased oma iseseisvast riigist välja ajada.
Iisraeli nüüdne peaminister Naftali Bennett
on teatanud avalikult ja selgelt,
et ei kavatse Abbasiga millegi üle isegi läbi rääkida seni,
kuni PO taotlused Rahvusvahelises Kriminaalkohtus on.
USA Esindajatekoda ehk Kongress
hääletas Iisraelile eraldatava miljardi USD suuruse abipaketi poolt,
mis oli mõeldud Iron Dome'i õhutõrjesüsteemi taastamiseks.
Juba enne hääletamist teatas 9-liikmeline kongresmenide grupp,
et on algatuse vastu.
Grupp koosnes tuntud Palestiina-meelsetest aktivistidest,
keda juhtisid Rashida Tlaib ja Ilhan Omar.
Kongressi hääletustulemus oli siiski purustav,
sest algatuse pool hääletas 420 ja selle vastu mainitud 9 saadikut.
Järgmiseks siirdub algatus Senatisse, kus see usutakse samuti läbi minevat.
Kasutatud kõnevoorudes tõdeti,
et Iron Dome päästab iisraellaste ja palestiinlaste elusid,
kuna raketid hävitavad elu rahvusele vaatamata.
Ka olevat Iisraeli julgeolek USA huvides.
Iraak on üks neist riikidest,
mis on osalenud praktiliselt kõigis Iisraeli vastastes sõdades
ja mis on põhimõtteliselt endiselt relvarahu tasandil.
Iraagi rahvas jaguneb kolme suurde gruppi -
võimulolevad šiiidid, sunnid ja kurdid,
kes on samuti sunniidid, kuid neil on oma autonoomia.
Umbes aasta eest, nn Aabrahami lepingute kohaselt
sõlmisid mitmed araabiamaad Iisraeliga diplomaatilised suhted
ja täna taotleb sama osa iraaklasi.
Riigi sunniitlikud rühmad ja kurdid tahavad Iraaki teatud liitriigi mudelit,
kus igaüks võiks otsustada oma asjade ja välissuhete üle.
Ca 300 juhtivat kurdi ja riigi sunniitide esindajat
kohtusid Iraagi praeguse juhtkonnaga ja tutvustasid antud liitriigi plaani.
Just kurdid tahaksid laiendada oma autonoomiat iseseisvuseks
ja teatasid samas, et on valmis ühinema Aabrahami lepingu riikidega
ja tunnustama Iisraeli,
kellega Kurdistanil on juba kaua head suhted olnud.
Iraagi šiiitlik valitsus on ähvardanud karmide karistustega neid,
kes plaanivad muutusi riigi sisepoliitikas
ja pole liitriigi mõttest innustunud.
Käesoleval nädal lõppenud ÜRO Peaassambleel
ei nähtud Talibani valitsuse esindajaid,
kuna ükski riik pole mainitud valitsust veel tunnustanud.
USA ekspresidendi Trumpi välispoliitikanõunik John Bolton
hoiatas aga siiski taliibide
ja nende mõju alahindamise eest ka Pakistanis.
Tema sõnul elab puštu hõime nii Pakistanis kui Afganistanis
ja nende rahvuslik lojaalsus võib vägagi kaugele ulatuda.
Boltoni sõnul on Pakistani armees ja ka valitsuses
rohkesti Talibani meelsust, isegi nii palju, et nad võivad kogeda,
et hõimuvennad vajavad kaitseks isegi tuumarelva,
mida Pakistanil on veidi alla saja.
See võimalus, kuigi teoreetiline,
on viinud Iraani tuumaprogrammi kiirendamiseni
kuni valmis tuumarelvani välja.
Talibani valitsus ja Iraan tunnistavad erinevaid islami suundi
ja on olnud tavapäraselt vaenlased.
Iraan järgib radikaalset šiiitlust
ja taliibid radikaalset vahhabistlikku sunniitlust.
Samas kontekstis kritiseeris Bolton jõuliselt
USA praeguse presidendi Joe Bideni Lähis- ja Kesk-Ida poliitikat,
tõdedes, et selle nüüdne suund
ohustab USA regionaalsete liitlaste julgeolekut.
Iisraeli peaminister Naftali Bennett
esines kõnega ÜRO Peaassambleel New Yorgis esmaspäeval.
Ta tõdes oma kõnes,
osaliselt vastuseks Mahmoud Abbasile ja samas ka Jordaaniale,
et on mõttetu muuta Iisraeli ja palestiinlasi
mingisugusteks siiami kaksikuteks.
Sarnane sundabielu ei vii kuhugi
vaid usaldus ja head tahet taotlevad teod on alus,
millele saab ehitada midagi püsivamat.
Ta pöördus ka rahvaste poole,
tõdedes, et paljad kõned ja üleskutsed
ei peata Iraani tuumaprogrammi, vaid otsustavad teod ja tegevus
on ainus viis takistada Iraanil massihävitusrelvadeni jõudmist,
millega too on ähvardanud Iisraeli riikide seast hävitada.
Oma reisi vältel kohtus Bennett ka araabiamaade juhtidega,
kellega Iisraelil on diplomaatilised suhted.
Kohtumisnimekirjas olid seega Bahreini, Araabia Ühendemiraatide,
Jordaania, Egiptuse, Sudaani ja Maroko välis- või peaministrid.
16. septembril, ehk Iisraelis tähistatud suure lepituspäeva Yom Kippuri ajal
möödus meie maakerast haruldaselt lähedalt suur asteroid.
Suuruselt vastas see jumbo-jetile, ehk suurele reisilennukile
või umbes poolele Egiptuse Giza püramiidist,
ja astronoomid ei saanud asteroidi kohta mingit ennetavat hoiatust,
sest see lähenes Maa atmosfäärile otse Päikese suunast.
2021 SG nime saanud asteroid
möödus umbes täpselt Maa ja kuu vahelt,
ehk astronoomide sõnul haruldaselt lähedalt.
Hävingu kohta, mida see oleks Maa atmosfääris purunedes tekitanud,
on erinevaid versioone, kuid Iisraeli usuringkondades
nähti sedagi ühe Messia ilmumist ennustava märgina.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee